25. ΑΠΟΦΑΣΙΣ ΥΠΟΥΡΓΩΝ OIKΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.2780 της 9 Ιαν./8 Φεβρ.1954  Περί επιβολής τελών δια χορήγησιν αδείας εγκαταστάσεως και λειτουργίας ηλεκ/κών εγκαταστάσεων, δυνάμει του άρθρ.3 του Ν.Δ. 2596/53. Έχοντες υπ’ όψιν το άρθρ.2 του υπ’ αριθ. 2596/1953 Ν.Δ/τος "περί συμπληρώσεως του Ν. 4341/1929 "περί συστάσεως Γραφείου Παρακολουθήσεως Κατασκευής Εσωτερικών Ηλεκτρικών Εγκαταστάσεων εν τη περιφερεία Αθηνών", ως ετροποποιήθη και συνεπληρώθη δια του απο 6-13/6/35 Ν.Δ/τος, καθορίζομεν: Τα τέλη δια την χορήγησιν αδείας εγκαταστάσεως και λειτουργίας ιδιωτικών υποσταθμών μετατροπής ηλεκτρικής ενεργείας, φωτοβολών σωλήνων, ηλεκτροκίνητων ανελκυστήρων κλπ., ως ακολούθως: Α.Δια την χορήγησιν αδείας εγκαταστάσεως και λειτουργίας ιδιωτικών υποσταθμών ανυψώσεως ή υποβιβασμού τάσεως της ηλεκτρικής ενεργείας, δραχ. 2000 ανά χιλιοβολταμπέρ ισχύος μετασχηματιστού. Ως ιδιωτικοί-υποσταθμοί νοούνται εκείνοι, οίτινες εξυπηρετούν αποκλειστικώς τας ανάγκας ενός πελάτου επιχειρήσεως τινος ηλεκτροφωτισμού, και είναι ιδιοκτησία του πελάτου και ουχί της επιχειρήσεως. Το ανωτέρω τέλος θα καταβάλληται κατά την υποβολήν αιτήσεως χορηγήσεως αδείας εγκαταστάσεως του υποσταθμού, ή κατά την υποβολήν αιτήσεως χορηγήσεως αδείας εγκαταστάσεως και λειτουργίας, εφ' όσον θα χορηγηθή απ’   ευθείας άδεια εγκαταστάσεως και λειτουργίας του υποσταθμού. Εν περιπτώσει αντικαταστάσεως του μετασχηματιστού του υποσταθμού δι' άλλου μεγαλυτέρας ισχύος, το τέλος θα καταβάλληται μόνον δια την διαφοράν της επί πλέον ήδη εγκατεστημένης ισχύος. Το αυτό ως άνω τέλος καταβάλλεται και δια τους κινητήρας τους λειτουργούντας υπό υψηλήν τάσιν. Β.Δια τον έλεγχον, προς χορήγησιν πιστοποιητικού κανονικής κατασκευής εγκαταστάσεως φωτοβολών σωλήνων, προς διαφήμισιν επί προσόψεων, προθηκών ή στεγών ακινήτων, (ουχί δι' εγκαταστάσεις εσωτερικού φωτισμού), δραχ. 4.000 ανά φωτιζόμενον μέτρον εγκατεστημένου φωτοβόλου σωλήνος, ανεξαρτήτως διαμέτρου ή χρώματος. Συν τη υποβολή της αιτήσεως περί ελέγχου της εγκαταστάσεως φωτοβόλων σωλήνων, θα  υποβάλληται και υπεύθυνος δήλωσις του Μηχανικού του εκτελέσαντος την εγκατάστασιν περί του φωτιζομένου μήκους των σωλήνων. Γ'.α)Δια την χορήγησιν αδείας εγκαταστάσεως και λειτουργίας ηλεκτροκινήτου ανελκυστήρος προσώπων, 0,50% επί της αξίας του ανελκυστήρος, βάσει του σχετικού τιμολογίου, και επί πλέον δραχ. 20.000 ανά άτομον, και δραχ. 10.000 ανά στάσιν του ανελκυστήρος. β)Δια την χορήγησιν αδείας εγκαταστάσεως και λειτουργίας ηλεκτροκινήτου ανελκυστήρος βαρών μεθ’ οδηγού, 0,50 % επί της αξίας του ανελκυστήρος βάσει σχετικού τιμολογίου και επί πλέον δραχ. 300 ανά χιλιόγραμμον βάρους, και δραχ. 10.000 ανά στάσιν του ανελκυστήρος. γ)Δια την χορήγησιν αδείας εγκαταστάσεως και λειτουργίας ηλεκτροκινήτου ανελκυστήρος ατέρμονος λειτουργίας (πάτερ-νοστερ), δραχ.150.000 ανά θάλαμον των δυο ατόμων δ)Δια την χορήγησιν αδείας εγκαταστάσεως και λειτουργίας ανελκυστήρος βαρών άνευ οδηγού 0,50 % επί της αξίας του ανελκυστήρος βάσει σχετικού τιμολογίου. Εν περιπτώσει υποβολής αιτήσεως δια την επιθεώρησιν λειτουργούντος ανελκυστήρος προσώπων ή βαρών προς υπόδειξιν υπαρχουσών ελλείψεων, το ανωτέρω τέλος μειούται εις το πέμπτον του δι’ εκάστην περίπτωσιν οριζομένου ως άνω τέλους. Η καταβολή τέλους δια την χορήγησιν αδείας εγκαταστάσεως και λειτουργίας ανελκυστήρων, γίνεται εφ' άπαξ κατά την υποβολήν της αιτήσεως εγκαταστάσεως. Εν περιπτώσει αυτεπαγγέλτου ελέγχου υπό της υπηρεσίας Ελέγχου ουδέν τέλος καταβάλλεται. Ε'.Τα καταβαλλόμενα τέλη θα εισάγωνται εις τον προϋπολογισμόν των εσόδων του Κράτους, οικονομικού έτους 1953-54 υπό Κεφ. 23 άρθρ.20. Η ισχύς της παρούσης άρχεται από 1ης Φεβρ.1954. (Αντί της σελ. 177) Σελ. 177(α) Έλεγχος Ηλεκτρικών Εγκαταστάσεων 13.Δ.δ.25